
DR.30.8.2006 5 

 

 

Sebagai langkah untuk kekal mempromosikan industri automatif tempatan, 
kerajaan juga telah ambil inisiatif untuk mewujudkan lebih banyak piawaian untuk 
memastikan kenderaan import memenuhi piawaian dari segi keselamatan, 
kesihatan dan alam sekitar... 

Dato’ Haji Mohamad bin Haji Aziz [Sri Gading]:  Tuan Yang di-Pertua... 

Tuan Yang di-Pertua:  Ya. 

Dato’ Haji Mohamad bin Haji Aziz [Sri Gading]: Inilah kelemahan 
kerajaan, Tuan Yang di-Pertua. Jawapan panjang lebar berjela-jela tetapi tidak 
menepati soalan. Jadi inilah masalah kita, Tuan Yang di-Pertua. 

Tuan Yang di-Pertua: Ahli-ahli Yang Berhormat, setiausaha parlimen, 
timbalan menteri dan menteri-menteri, saya harap dapat membuat jawapan 
menepati soalan-soalan. Saya tidak mahu menegur selalu kerana mereka 
dikehendaki untuk menjawab... [Tepuk] Akan tetapi jawapan mestilah menetapi 
soalan. Jangan dilambakkan semua... 

Datuk Paduka Dr. Tan Yee Kew:  Tuan Yang di-Pertua... 

Tuan Yang di-Pertua: Ya. 

Datuk Paduka Dr. Tan Yee Kew: Saya sedang menjawab dua soalan 
dan saya rasa jawapan saya adalah tepat. 

Tuan Yang di-Pertua:  Soalan ini menyatakan apakah Dasar Automatif 
Negara benar-benar melindungi kereta nasional dan benarkah ada lambakan.  Itu 
sahaja. 

Datuk Paduka Dr. Tan Yee Kew: Tuan Yang di-Pertua dan Ahli-ahli Yang 
Berhormat, seperti yang saya sebutkan objektif Dasar Automatif Negara bukan 
untuk memberi perlindungan kepada kenderaan nasional tetapi sebaliknya 
objektifnya ialah untuk meningkatkan daya saing sektor automatif negara kita.   

Tuan Yang di-Pertua:  Ya, baik. 

Datuk Paduka Dr. Tan Yee Kew: Saya sudah jawab dalam bahagian 
yang pertama dalam jawapan saya dan sekarang saya telah pun jawab berkenaan 
lambakan kereta.  Saya menafikan bahawa ada lambakan kereta import. 

Tuan Yang di-Pertua: Ya, ringkaskan sedikit. 

Datuk Paduka Dr. Tan Yee Kew: Sebab anggaran import sudah turun.  
Jadi sememangnya tidak ada lambakan.   

Tuan Yang di-Pertua:  Ya, baik. 

Dato’ Paduka Haji Badruddin bin Amiruldin [Jerai]:  Terima kasih Tuan 
Yang di-Pertua. Saya percaya dengan jawapan Yang Berhormat yang begitu 
panjang dan lebar akan memberi fahaman kepada orang-orang yang menyoalkan 
tentang lambakan kereta ini. Walau bagaimanapun semalam saya dengar dalam 
berita bahawa Proton rugi dan sekarang ini mereka sedang mempertingkatkan 
eksport dan sebagainya.   

Tadi Yang Berhormat mengatakan bahawa kajian demi kajian ataupun kaji 
selidik demi kaji selidik sedangkan kita sudah ada Dasar Automotif Negara. Jadi 
mengapakah kita tidak pegang kepada Dasar Automotif Negara ini daripada kita 
dok kaji lagi, kaji lagi dan akhirnya industri motor kereta kita akan menghadapi 
masalah.  



Sebagai langkah untuk kekal mempromosikan industri automatif tempatan, kerajaan juga telah ambil inisiatif untuk mewujudkan lebih banyak piawaian untuk memastikan kenderaan import memenuhi piawaian dari segi keselamatan, kesihatan dan alam sekitar... Dato' Haji Mohamad bin Haji Aziz [Sri Gading]: Tuan Yang di-Pertua... Tuan Yang di-Pertua: Ya. Dato' Haji Mohamad bin Haji Aziz [Sri Gading]: Inilah kelemahan kerajaan, Tuan Yang di-Pertua. Jawapan panjang lebar berjela-jela tetapi tidak menepati soalan. Jadi inilah masalah kita, Tuan Yang di-Pertua. Tuan Yang di-Pertua: Ahli-ahli Yang Berhormat, setiausaha parlimen, timbalan menteri dan menteri-menteri, saya harap dapat membuat jawapan menepati soalan-soalan. Saya tidak mahu menegur selalu kerana mereka dikehendaki untuk menjawab... [Tepuk] Akan tetapi jawapan mestilah menetapi soalan. Jangan dilambakkan semua... Datuk Paduka Dr. Tan Yee Kew: Tuan Yang di-Pertua... Tuan Yang di-Pertua: Ya. Datuk Paduka Dr. Tan Yee Kew: Saya sedang menjawab dua soalan dan saya rasa jawapan saya adalah tepat. Tuan Yang di-Pertua: Soalan ini menyatakan apakah Dasar Automatif Negara benar-benar melindungi kereta nasional dan benarkah ada lambakan. Itu sahaja. Datuk Paduka Dr. Tan Yee Kew: Tuan Yang di-Pertua dan Ahli-ahli Yang Berhormat, seperti yang saya sebutkan objektif Dasar Automatif Negara bukan untuk memberi perlindungan kepada kenderaan nasional tetapi sebaliknya objektifnya ialah untuk meningkatkan daya saing sektor automatif negara kita. Tuan Yang di-Pertua: Ya, baik. Datuk Paduka Dr. Tan Yee Kew: Saya sudah jawab dalam bahagian yang pertama dalam jawapan saya dan sekarang saya telah pun jawab berkenaan lambakan kereta. Saya menafikan bahawa ada lambakan kereta import. Tuan Yang di-Pertua: Ya, ringkaskan sedikit. Datuk Paduka Dr. Tan Yee Kew: Sebab anggaran import sudah turun. Jadi sememangnya tidak ada lambakan. Tuan Yang di-Pertua: Ya, baik. Dato' Paduka Haji Badruddin bin Amiruldin [Jerai]: Terima kasih Tuan Yang di-Pertua. Saya percaya dengan jawapan Yang Berhormat yang begitu panjang dan lebar akan memberi fahaman kepada orang-orang yang menyoalkan tentang lambakan kereta ini. Walau bagaimanapun semalam saya dengar dalam berita bahawa Proton rugi dan sekarang ini mereka sedang mempertingkatkan eksport dan sebagainya. Tadi Yang Berhormat mengatakan bahawa kajian demi kajian ataupun kaji selidik demi kaji selidik sedangkan kita sudah ada Dasar Automotif Negara. Jadi mengapakah kita tidak pegang kepada Dasar Automotif Negara ini daripada kita dok kaji lagi, kaji lagi dan akhirnya industri motor kereta kita akan menghadapi masalah.